Silvana Armenulić

**Silvana Armenulić** (rođena kao *Zilha Bajraktarević*; Doboj,  18. maj 1939 – Kolari, 10. oktobar 1976) bila je jugoslavenska interpretatorka novokomponovanih narodnih pjesama i sevdalinki.
Započela je da pjeva vrlo rano. Nakon što je brzo postigla uspjeh kao istaknuta pjevačica u svojoj sredini, preselila se u Beograd u potrazi za boljim mogućnostima ostvarenja njene pjevačke karijere. Ubrzo po dolasku uzela je scensko ime Silvana po italijanskoj glumici Silvana Mangano. Bila je udata za tenisera Radmila Armenulića. Njena karijera je istovremeno doživjela veliki uspjeh, a ona je postala jedna od najuspješnijih folk zvijezda u SFRJ. To je dovelo do brojnih i  uspješnih pjevačkih angažmana u Jugoslaviji, a kasnije i do nastupa u popularnim TV humorističkim serijama i filmovima. Umrla je u saobraćajnoj nesreći zajedno sa svojom sestrom Mirjanom (Mirsadom) Barjaktarević. Bila je popularna na području cijele bivše Jugoslavije, a mnogo puta je snimala duete s poznatim izvođačima.

## Biografija 
Počela je da pjeva dok je još bila dijete. Kada je odlučila da se profesionalno bavi pjevanjem dobila je podršku od svog oca. Svoje arhivske snimke sevdalinki snimila je za arhiv Radio Beograda šezdesetih godina 20. vijeka. Snimila je i duete sa raznim izvođačima širom bivše Jugoslavije: Aleksandrom Trandafilovićem ("A što ti je mila kćeri jelek raskopčan", "Ima dana"), Cunetom Gojkovićem ("Gdje si, da si moj golube", "Kad u jesen lišće žuti"), Arsenom Dedićem ("Život teče", "Sve bilo je muzika"), Slavkom Perovićem ("Krčmarice, daj mi vina"; "Kada smo se sreli prvi put"; Katerina; "Dođi, neznanko draga"). Snimila je singl sa grčkim pjesmama. Poginula je u saobraćajnoj nesreći sa svojom trudnom sestrom i pjevačicom Mirjanom Bajraktarević i violinistom Jašarevićem. Njene pjesme  smatraju se evergrinom narodne muzike.

## Najpoznatije interpretacije 
Najpoznatije: Djevojka je pod đulom zaspala; Đul Zulejha; San zaspala; Svi dilberi, mog dilbera nema; Bol boluje mlado momče; Pusti me majko (Golube poleti); Bosa Mara Bosnu pregazila i Mene moja zaklinjala majka. Također na gramofonskim pločama snimila i: Zapjevala sojka ptica; Sinoć ja i moja kona; Snijeg pade, drumi zapadoše; Teško meni jadnoj u Saraj'vu samoj; Moj dilbere; Djevojka viče s visoka brda; Kraj potoka bistre vode; Sejdefu majka buđaše; Rumena mi ruža procvala; Golube poleti; Vrbas voda nosila jablana; Da sam ptica; Zvijezda tjera mjeseca; A što ćemo ljubav kriti; Niz polje babo idu sejmeni.

Proslavila se i pjevanjem novokomponovanih pjesama: Šta će mi život; Ciganine, sviraj, sviraj; Srce gori jer te voli; Nad izvorom vrba se nadnijela; Ludujem za tobom; Sama sam; Rane moje; Dušo moja.

## Diskografija 
### Albumi i singl ploče 
## Filmovi 
*"Saniteks" (1973). godine.
*"Građani sela Luga" (1972) TV serija, uloga Hana
*"Lov na jelene" (1972), pjevačica Seka
*"Ljubav na seoski način" (1970), TV serija, Rada pjevačica u kafani
*"Milorade, kam bek" (1970), pjevačica Radatv serija Kamiondžije

## Također pogledajte 
*Dina Bajraktarević
*Sevdalinka
*Spisak sevdalinki
*Spisak sevdalija

## Reference 
## Vanjski linkovi 
*

Kategorija:Rođeni 1939.
Kategorija:Umrli 1976.
Kategorija:Bosanskohercegovačke pjevačice
Kategorija:Jugoslavenske pjevačice
Kategorija:Sevdalije
Kategorija:Biografije, Doboj